**Zápisnica z rokovania Rady NCP XFEL and ERI**

**29.05.2025 online,13.00 -15.00**

Prítomní: Pavol Sovák, Karel Saksl, Imrich Barák, Nada Mrkývková, Peter Gömöry, Jana Pivoňková, Norbert Kučerka, Dušan Chorvát, Ladislav Vargovčík, Šípková Magdaléna

Program:

1. Príprava SK-ILO Day workshopu + SARIO Slovak Industry Vision Day 2025 (nov. 2025)
2. Príprava prezentácie XFEL na Noci výskumníka v Auréliu
3. Informácia o stave pripravenosti Satelitného mítingu (SM) Magnetism in the light of Photons, neutrons and FELs, organizovaného v rámci konferencie CSMAG´25, 9.7.2025 v hoteli Patria, Štrbské pleso.
4. Informácia o aktualitách vo VI v pôsobnosti Komisie ESFRI FMEZ
5. Rôzne.

Rokovanie viedol predseda Rady.

**Ad.1**

Pavol Sovák a Jana Pivoňková informovali o obsahu video rozhovoru s predstaviteľmi SARIA a diskusii či spojiť aktivity SK ILO Day in Košice (27.11.2025) a SARIO Industry Vision Day 2025, ktorý sa uskutoční 20.11.2025 v Šamoríne.

V prípade spoločného eventu v Šamoríne, SARIO ponúkne 6 h blok pre Sekciu: Členstvo SR v MVC – príležitosť nielen pre vedcov, ale aj pre slovenský priemysel.

Problémom je, že v uvedenom čase sa koná 43. zasadnutie Councilu XFEL a tak na Vison Day by nemohli byť prítomní Sovák, Saksl, Pivoňková. Na preplnený kalendár novembra upozornil aj p. Vargovčík. Preto Rada navrhuje posun termínu konania SK ILO Day na 2.12. -3.12. 2025 v Košiciach, na podujatie NCP XFEL pozve ILO z infraštruktúr: LHC, XFEL, ILL, EST k prezentácii možností dodávok In-kind pred zástupcami Sk firiem.

**Uznesenie č. 1: Rada NCP súhlasí s konaním SK ILO Day v termíne 2.12. - 3.12. 2025 v Košiciach pod záštitou NCP XFEL a v spolupráci so SARIO SR.**

**Ad 2:**

Dňa 23.5.2025 o 14.00 sa uskutočnila online porada poverených členov Rady NCP XFEL (Chorvát, Pivoňková) a komunikačného odd. XFEL k príprave prezentácie XFEL v Auréliu počas Noci vedy. Obaja členovia Rady NCP XFEL referovali o podrobnostiach.

Plánovaná aktivita zahŕňa jednak diskusný panel s príspevkami členov Komisie ESFRI MMEZ a ďalších vedcov, ako aj foto-príbeh slovenského zastúpenia v European XFEL. Dr. Chorvát kreatívne a inovatívne spracováva interaktívnu slideshow, ktorá má trvať 2 mesiace od veľkého otvorenia na Noci vedy 26. septembra 2025 v centre Aurélium v Bratislave. Slávnostné otvorenie sa bude skladať z prezentácií a rozhovorov, ktoré môžu mať aj písanú dohru v online tlači.

Cieľom je zaujať mladé talenty možnosťami, ktoré sú pre nich otvorené ako pre budúcich slovenských vedcov, a taktiež rozšíriť povedomie o European XFEL, NCPXFEL, a slovenskom zastúpení vo svetových infraštruktúrach.

**Uznesenie č.2: Rada NCP berie na vedomie informáciu o podujatí a podporuje jeho organizáciu. Aktívne vystúpia v paneli: Sovák, Saksl, Barák, Chorvát, Uličný, Vagovič, Pivoňková.**

**Ad 3**

Predseda Rady a zároveň predseda OV konferencie CSMAG´25 a člen Rady poverený organizáciou SM informoval členov Rady, že satelitný míting „Magnetism in the light of Photons, neutrons and FELs“, organizovaný v rámci konferencie CSMAG´25, sa uskutoční 9.7.2025 v hoteli Patria, Štrbské pleso. Podujatie je obsahovo pripravené, v úvode odznie prezentácia „ Role of NCP XFEL and ERI for Slovak Reseatrch Communuity. V súčasnosti sa ladia drobné organizačné detaily. Sú hotové propagačné banery NCP XFEL a pozvánka na podujatie v pdf formáte. Účasť členov Komisie ESFRI FMEZ je bezplatná, stačí len potvrdiť účasť vopred predsedovi Rady.

**Uznesenie č.3: Členovia Rady berú na vedomie informáciu o stave prípravy SM a konštatujú, že stav prípravy je uspokojivý.**

**Ad 4**

Členovia Rady postupne informovali o pripravovaných aktivitách v infaštruktúrach: XFEL (Sovák,), EST (Gömöry) ILL (Kučerka), Mrkývková (ESUO), Chorvát (ELI).

Najdôležitejšie aktivity a aktuality sú priebežne zobrazované na webovej stránke NCP XFEL. V diskusii odznelo:

EST – je pripravený info Day EST na deň 24.6.2025, Patrónka. Program sa finalizuje. Je možný aj online vstup predsedu Rady NCP s podporným stanoviskom NCP pre vstup SR do EST.

ELI – 18.-20.6.2025 sa koná User ELI Meeting v Szegede, v prípade záujmu je možné predkladať žiadosti na finančnú podporu.

XBI XFEL – je možná podpora postdoc pozície pre odborníka SR, zameranie molekulárna biológia a proteíny, resp. doktoranda pre dvojitý diplom PhD. Návrhy na kandidátov je možné predložiť I. Barákovi.

ILL: je známy záväzok prevádzky ILL do 2033. Je plánovaná návšteva ministra v ILL – zloženie delegácie z SK platformy ILL: Kučerka, Zeleňáková, Kopčanský – Rada súhlasí s úhradou nákladov na ich ZSC

LHC: predseda Rady požiadal Martina Venharta o návrh substitúcie za jeho členstvo v Komisie ESFRI FMEZ

**Uznesenie č. 5: Rada Zobrala na vedomie informáciu o aktualitách v XFEL, ILL, EST, ESUO,**

**Ad5:**

**Uznesenie č.6 Rada schvaľuje refundáciu nákladov ZSC u N. Kučerka (FarmF UK), P. Kopčanský (UEF SAV KE) A. Zeleňáková (PF UPJŠ), ako členov delegácie ministra v ILL Grenoble.**

**Uznesenie č.7: Rada NCP schvaľuje náklady na ZSC Pavla Sováka, 42. zasadnutie E-XFEL Council, 25. - 27.6.2025 v Hamburgu**

**Rada schvaľuje náklady na DSC pre P. Sováka, K. Saksla, J. Uličného k účasti na Noci Vedy v BA v dňoch 26.9-27.9.2025**

**Rada schvaľuje refundáciu ZSC P. Vagoviča, J. Pivoňkovej k účasti na Noci Vedy v BA v dňoch 25.9-27.9.2025.**

**Termín júnového zasadnutia Rady: 30.06.2025 od 13.00**

Termín výjazdového rokovania Komisie ESFRI FMEZ v hoteli SAV Stará Lesná, Vysoké Tatry: 09.09-10.09.2025. Začiatok spoločným obedom 9.09. od 12.00, záver spoločné raňajky a formulovanie záver 10.09. do 10.00. Náklady na cestovné budú refundované z NCP XFEL

Zapísal: Pavol Sovák